rlitschk/wikidir huggingface dataset:
Oronsay is en lütt Eiland süden vun Colonsay, dat to de schottschen Binneren Hebriden höört. Mit Colonsay warrt dat Eiland över en Damm verbunnen, de blot bi Ebb bruukt warrn kann. Dat Eiland is bekannt för de Ruin vun de Augustiner-Abtei ut dat 14. Johrhunnert un dat Oronsay-Krüüz, dat op Iona snittjert worrn is. Oronsay is een vun de Eilannen vun de Hebriden, de för Archäologen en unschätzbor Weert wegen de Informatschonen över de Middelsteentiet hebbt. Koordinaten:56° 01′ N, 006° 14′ W Eilannen vun de Binneren Hebriden Canna | Coll | Colonsay | Eigg | Iona | Isay | Islay | Jura | Longay | Muck | Mull | Oronsay | Pabay | Raasay | Rona | Rum | Skye | Scalpay | Staffa | Tiree | Ulva
Nana Spier (* 2. April 1971 in Berlin) is en düütsch Schauspelerin, Synchroonsnackerin, Synchroonschrieverin un Synchroonspeelbaassche. Nana Spier is de Dochter vun de Schauspelerin Almut Eggert. Hör Steefvader weer Wolfgang Spier. Hör Halfsüster weer Bettina Spier (1960–2008), de ok as Synchroonsnackerin arbeit hett. 1992 kreeg se hör eerst Engagement an dat Schillertheater in Berlin un speel parallel dorto hör eerst Rull in en Feernsehproduktschoon (Mutter mit 16). Spier leevt in Berlinun hett dor an de Schauspeelschool vun Maria Körber en Schauspeelutbillen afslooten. Bekannt wurr se vör allen as de düütsch Faststimm as Synchroonsnackker vun Schauspelerinnen as Sarah Michelle Gellar, Claire Danes un Drew Barrymore. Ok för Winona Ryder, Sandra Bullock, Thandie Newton, Liv Tyler un Julie Delpy weer se de düütsch Stimm. Dorneben hett Spier aber ok in Film- un Feernsehproduktschonen as Schauspelerin mitwarkt. Faith van Helsing (siet 2005): Faith Ivar Leon Mengers – Darkside Park 1–12 (Staffel 1 un 2) (2009–2010): Sarah Freeman Geisterjäger John Sinclair – 1. Der Anfang (2002): Ann Baxter Die Dr3i – 8. Der Jahrhundertstein (2007): Mrs. Fox MaryJanice Davidson – (1) Weiblich, ledig, untot; (2) Süß wie Blut und teuflisch gut; (3) Happy Hour in der Unterwelt; (4) Untot lebt sich's auch ganz gut;
De Himmelsschiev vun Nebra is ene Metallplatt ut de Bronzetiet mit Goldapplikatschonen, de astronoomsche Phänomenen un Teken dorstellt. Se warrt as de weltwiet öllste konkrete Himmelsdorstellung un as een vun de wichtigsten archäoloogschen Funnen ut disse Epoch ansehn. Roofgravers hebbt de Schiev in’n Sommer 1999 in ene Steenkamer op den Mittelberg in de Neegd vun de Stadt Nebra in Sassen-Anholt funnen. Siet 2002 höört de Schiev to’n Bestand vun’t Landsmuseum för Vörgeschicht Sassen-Anholt in Halle. Siet Juni 2013 höört de Himmelsschiev vun Nebra to dat UNESCO-Weltdokumentenarv in Düütschland. De binah runne Platt hett en Dörmeter vun bi 32 Zentimeters, ene Stärk vun 4,5 Millimeters in de Merr un vun 1,7 Millimeters an’n Rand. Wegen doot de Schiev so üm twee Kilogramm. Se is ut Bronze maakt. Dör en Ünnersöken vun de radioaktiven Blee-Isotopen in’n Kopperandeel hebbt Forschers rutfunnen, dat dat Material vun’n Mitterberg bi Bischofshofen in de Oostalpen stammt. Neven en ringen Tinnandeel vun 2,5 Perzent wiest se en för de Bronzetiet typisch hogen Andeel vun 0,2 Perzent Arsen op. Se is apenbor ut en Bronzefladen dreven un dorbi mehrmals hitt maakt worrn, üm Reten dör Spannkräft to vermeiden oder verswinnen to laten. Dorbi hett se sik bruun bet swart
Omer Simeon (* 21. Juli 1902 in New Orleans, Louisiana; † 17. September 1959 in New York City) weer en US-amerikaansch Klarinettist un Saxophonist. 1914 truck Omer Simeon mit sien Familie vun New Orleans nah Chicago. He nehm dor Ünnerricht bi Lorenzo Tio jr., de ok nah Chicago översiedelt weer. He speel in de Grupp vun sien Bröer, den Al Simeons Hot Six. Dorup folg en Engagement in Charlie Elgars Creole Orchestra 1923 bit 1927. 1928 gung he nah New York City un speel mit Luis Russell un Jelly Roll Morton, gung aber noch in dat sülvige Johr nah Chicago torüch, um mit Erskine Tate in de sien Orchester to spelen. 1931 keem he in dat Earl Hines Orchestra wo he bit 1941 bleev. Van 1942 bit 1950 speel he in dat Jimmie Luncefords Orchestra. He hett Dixieland-Upnahmen mit Kid Ory sien Creole Orchestra 1944 un 1945 as ok mit Wilbur de Paris un sien Band makt. 1959 is he an Krebs storven. Omer Simeon bi Allmusic (engelsch) Omer Simeon bi Discogs (engelsch) Porträt un diskographisch Henwiesen bi Redhotjazz Personennaamdatei
Pol Bury (* 26. April 1922 in Haine-Saint-Pierre, Belgien; † 28. September 2005 in Paris) weer en belgisch Maler un Bildhauer. Pol Bury studeer 1938/1939 an de Académie des Beaux-Arts in Mons. 1939 weer he een vun de Liddmaten bi dat Grünnen vun de „Group Rapture“. 1949 bet 1951 weer he Liddmaat vun de Initiativ CoBrA, de 1948 in Paris grünnt worrn is. Na dat Engaaschment bi de Künstlergrupp „Art Abstrait“ harr he sik af 1953 ganz vun de Maleree trennt. 1957 entwickel he de eerste mobile kinetische Skulptur mit Motor. 1964 weer Bury de Vertreder vun Belgien op de Biennale di Venezia. Bury leev 1966 bet 1968 in New York. 1970 nehm he enen Lehropdrag an de Universität vun Kalifornien an un lehr 1973 an't Minneapolis College of Art and Design, dat em mit en Ehrendokter utteken. Siet 1983 weer Bury Perfesser för Bildhaueree an de Ecole Nationale Supérieure des Beaux Arts Paris (ENSBA). Bury weer toeerst Anhanger vun den Surrealismus un de Abstraktion, eerst as Maler un later as Bildhauer. In siene eersten Arbeiden hebbt siene Landslüüd Magritte un Ubac temlich op em inwarkt. Na sien Trüchtog ut de Maleree profileer he sik to een vun de ansehnsten
Paapst Paul VI. (börgerlich Giovanni Battista Enrico Antonio Maria Montini; * 26. September 1897 in Concesio bi Brescia; † 6. August 1978 in den päpstlichen Sömmersitt Castel Gandolfo) weer van 1963 bit 1978 nah dat Tellen vun de Kark de 262. Paapst vun de röömsch-kathoolsch Kark. Wegen sien präägend Rull för den Verloop vun dat Tweet Vatikaansch Konzil, sien Beslussfaaten un dat Ümsetten vun dat wat dor entscheeden wurrn is, gellt he för so eenig Lüüd as eegentlich „Konzilspaapst“. Wohrscheinlich hett kien enkelt anner Paapst jemals en so umfaaten karklich Gesettgeven dörsett, wenn ok de gesamte Neefaaten vun dat nahkonziliare Gesettbook (Codex Iuris Canonici) eerst 1983 publizeert wurr. Paapst Franziskus hett Paul VI. an'n 19. Oktober 2014 selig spraaken un an'n 14. Oktober 2018 hillig spraaken. Sien Gedenkdag in de Liturgie is de 26. September. Giovanni Battista (Giambattista) Montini weer de Söhn vun en Zeitungsverlegger un Politikers. Sien Studien hett he in Mailand un Rom maakt un de mit den juristischen un theologischen Doktergrad afslooten. Nah en kört Arbeit in de Pfarrseelsörg hett he in Rom de Päpstliche Diplomatenakademie besöcht. Siet 1922 hett he in dat Staatssekretariat arbeit, wo he, afsehn vun en körten Tätigkeit an de Warschauer Nuntiatur, bit
Rum is en schottsch Eiland, süden vun Skye, dat to de Binneren Hebriden höört. De hööchste Punkt vun dat Graniteiland is de 810 Meters hoge Askival in de Cuillin-Keed, de Överresten vun en Vulkan. In de Cuillin-Keed sünd ok Platin un annere rore Mineralen to finnen. Dat Eiland wörr 1957 an den Raat för Naturschuul (Nature Conservancy Council, hüüt Scottish Natural Heritage) verköfft, de Rum in en Rebeet för Naturschuul ümwannelt hett. Dat Eiland hett hüüt so wat 30 Inwahners. To de Fauna höört Rootwild, Ottern, Robben, Zegen, Seeaadlers un Eideraanten. In'n fröhen Sommer brööd üm un bi 100.000 Sturmvagels (Puffinus puffinus) op dat Eiland. Dat Slott Kinloch, dat ut roden Sandsteen boot is, liggt an ene Bucht an de Oostküst. Koordinaten:57° 00′ N, 006° 19′ W Eilannen vun de Binneren Hebriden Canna | Coll | Colonsay | Eigg | Iona | Isay | Islay | Jura | Longay | Muck | Mull | Oronsay | Pabay | Raasay | Rona | Rum | Skye | Scalpay | Staffa | Tiree | Ulva
Klaus Immer (* 9. März 1924 in Manslagt; † 8. Februar 2022 in Altenkirchen) weer en düütsch Buur un Politiker (GVP, SPD). Nah dat Abitur an dat Gymnasium hett Immer 1944/45 as Suldat an' Tweeten Weltkrieg deelnommen. Anslutend hett he en landwirtschaplich Utbillen maakt un studeer Landwertschap an de Rheinische Friedrich-Wilhelms-Universität Bonn. He weer van 1950 bit 1952 Gotsverwalter un hett 1952/53 as Beradenstechniker arbeit. Van 1953 bit 1959 weer he Landjöögdreferent vun de Evangelisch Kark in't Rhienland un siet 1959 Dozent un Geschäftsführer vun de Landvolkshoochschool in Altenkirchen. Immer weer 1952/53 Liddmaat vun de GVP. 1957 hett he sück de SPD anslooten. Immer weer Liddmaat vun de Düütschen Bundsdag van 1972 bit 1987 an. In de söbente Wahlperiood (1972–1976) hett he den Wahlkreis Neuwied vertreden, dornah is he över de Landeslist vun de SPD Rhienland-Palz in den Bundsdag intrucken. He weer siet August 1955 mit Edith Immer borene Rum verheiraadt und harr fiev Kinner (dree Söhns un twee Döchter). Bericht över de Diamanten Hochtiet vun dat Ehepaar Immer SPD trauert um Klaus Immer. In: rhein-Zeitung.de, 9. Februar 2022. Afropen an'n 10. Februar 2022.
Wer spricht Platt? ('Keen snackt Platt?) is de Titel vun en Book vun Dieter Stellmacher ut den Verlag Schuster in Leer. Stellmacher geev dat 108 Sieden starke Book tohoop mit dat Institut för nedderdüütsche Spraak rut. Dat Book analyseert de Resultaten vun en Ümfraag to de plattdüütsche Spraak, de in’n Juni un Juli 1984 dörföhrt worrn is un bi de 2000 Personen ut 400 Öörd ut den Noorden vun Düütschland Utkunft to ehr Verhältnis to de nedderdüütsche Spraak geven hebbt. De Öörd legen all in de Bundslänner Bremen, Hamborg, Neddersassen, Noordrhien-Westfalen un Sleswig-Holsteen. De Düütsche Demokraatsche Republiek, de Nedderlannen un annere Rebeden in de Nedderdüütsch snackt warrt, wörrn nich berücksichtigt. Bi de Ümfraag seggen 20 Perzent vun alle Befraagten, dat se temlich good Platt snackt, 15 Perzent, dat se good Platt snackt, 21 Perzent, dat se en beten Platt snackt, un 43 Perzent seggen, dat se gor keen Platt snackt. De mehrsten Plattsnackers finnt sik in Sleswig-Holsteen un in Noordneddersassen, de wenigsten in Süüdneddersassen un in Westfalen. Dat se Platt verstaht, seggt sogor 89 Perzent. En grötteren Verlust bi de Sprekertallen in de 20 Johren vör 1984 kunn nich nawiest warrn. As intressant för nedderdüütsche Kulturarbeid hett Stellmacher de Tallen
Gabriel José García Márquez (* 6. März 1927 in Aracataca, Kolumbien; † 17. April 2014 in Mexiko-Stadt, Mexiko), in' spaanschsprakigen Ruum ok bekannt as Gabo, weer en kolumbiaansch Schriever, Journalist un Nobelpriesdräger. García Márquez hett den Stil vun den Magischen Realismus, de magisch Elemente in realistisch Situatschonen integreert, populariseert. Völ vun sien Warken hemm as Thema de individuelle Isolatschoon as ok de Isolatschoon vun Latiennamerika. Gabriel García Márquez wurr as Söhn vun den lateren Aftheker Gabriel Eligio García un sien Fru Luisa Santiaga Márquez in de noordkolumbiaansch Lüttstadt Aracataca dicht bi de Karibikküst boren. Över sien Gebortsjohr gifft dat verscheeden Angaven. Eenig Borns geven 1928 as sien Gebortsjohr an; in sien Autobiografie hett he aber sülvst dat Johr 1927 angeven. 1929 truck sien Familie nah Sucre, wiels he sülvst bi sien Grootöllern vun sien Moders Siet, Doña Tranquilina Iguarán un Coronel Nicolás Ricardo Márquez Mejía, en Deelnehmer an den „Krieg vun duusend Daag“, upwassen dee. In dat Öller vun twalf Johren kreeg García Márquez en Stipendium, womit he dat Jesuitenkolleg in Zipaquirá, 30 km nöördlich vun Bogotá, besöken kunn. 1946 fung he, up Wunsch vun sien Öllern en Jurastudium an de Universidad Nacional de Colombia in Bogotá an. To disse
Patrick Caulfield (* 29. Januar 1936 in London; † 29. September 2005 in London) weer en britisch Maler, Illustrater un Pop-Art-Künstler. Caulfield studeer vun 1956 bet 1960 an de Chelsea School of Art. 1960 bet 1963 sett he sien Studium an’t Royal College of Art in London foort. Noch as Student nehm Caulfield 1961 an de Utstellung vun de „Young Contemporaries“ in London deel. Na dat Enn vun sien Studium kehm he as Dozent 1963 bet 1971 an de Chelsea School of Art torüch. He arbeid ok as Illustrater, to’n Bispeel 1973 för de Petersburg-Press-Gedichten vun Jules Laforgue. Patrick Caulfield wörr denn ok as Pop-Art-Künstler in de 1960er Johren bekannt. Marco Livingstone: „Patrick Caulfield: Paintings“, Lund Humphries Publishers 2005, ISBN 0853319170 Caulfield in de Tate Gallery (engelsch)
Leo Henryk Sternbach (* 7. Mai 1908 in Abbazia (do Österriek; vundaag Kroatien); † 28. September 2005 in Chapel Hill, North Carolina) weer en US-amerikaansch Chemiker un Pharmazeut. He weer vör allen as Utfinner vun dat Medikament Valium bekannt. De Söhn vun en jüüdsch-poolschen Aftheker un en jüüdsch-ungaarsche Moder studeer an de Jagiellonen-Universität in Krakau toeerst Pharmazie, denn Chemie, worin he 1931 promoveer. In't Johr 1937 toog he in de Swiez üm, wo he Assistent vun Leopold Ruzicka an de ETH Zürich weer un 1940 to't Pharmaünnernehmen Hoffmann-La Roche na Basel wesseln dei. 1941 emigreer he in de USA, wo he wieder för Hoffmann-La Roche arbeid. Sternbach entwickel mehr as 240 Medikamenten, vun de de bekanntsten Librium (1960) un Valium (1963) ut de Stoffklass vun de Benzodiazepinen sünd. Een vun fief Patenten vun de Firma keem vun Sternbach. In't Johr 1973 güng Sternbach in Rent, arbeid aver wieder bet en poor Johr vör sien Dood in sien Labor in Nutley.
Elena Sergejewna Baltacha (russisch: Елена Сергеевна Балтача}}, transkr. Olena Serhijiwna Baltatscha, * 14. August 1983 in Kiew, Ukraine as Оле́на Балта́ча; † 4. Mai 2014 in Ipswich) weer en britisch Tennisspelerin. Baltacha wurr an' 14. August 1983 in Kiew boren. Se stamm ut en sportlich Familie. Hör Vader Sergei Baltatscha weer Fottballnatschonalspeler vun de UdSSR, hör Moder Olga Baltatscha Söbenkämperin un hör Bröer Sergei Baltatscha Jr. Speler in de schottsch Footballliga. Elena Baltacha weer 132 Week de Nummer 1 vun de britisch Eenzel-Ranglist tüschen Dezember 2009 bit Juni 2012. In de Tennis-Weltrangliste keem se bit up Platz 49 (September 2010). Baltacha nehm an de Olympisch Sömmerspelen 2012 deel; se weer buterdem 11 Johr lang Liddmaat vun de britisch Fed-Cup-Mannschap. Se hett all tosommen elf ITF-Eenzel-Titel un veer Düppel-Titel wiels hör Tennis-Loopbahn wunnen. To'n Enn vun de Saison 2013 hett se hör Loopbahn afslooten. An' 8. Dezember 2013 hett se hör Trainer Nino Severino heiraadt. As Elena Baltacha 19 Johr olt weer, wurr bi hör en primär sklerosierende Cholangitis (PSC), en chronisch Entzünden vun de Gallenweeg binnerhalv un/oder buterhalv vun de Lebber, fastgtellt. Midden Januar 2014 wurr bi hör en Lebberkarzinom faststellt, an de Folgen se an' 4. Mai vun dat
Gary Stanley Becker (* 2. Dezember 1930 in Pottsville, Pennsylvania; † 3. Mai 2014 in Chicago, Illinois) weer en US-amerikaansch Ökonoom. He kreeg 1992 den Nobelpries för Wertschapswetenschapen „för sien Utdehnen vun de mikroökonomsche Theorie up en wieden Beriek vun minschlich Verhollen un minschlich Tosommenarbeit“. Mit veer oder fiev Johren truck Becker vun Pottsville nah Brooklyn. In dat Öller vun 16 Johr fung sien Interesse för Mathematik an. Wiel he sien Vader immer de neeste Wertschapsnahrichten vörlesen muss, kreeg he ok Weeten in dissen Beriek, ok wenn he dor ehrder vun langwielt weer. An de Princeton University belegg he tofällig en Kurs in Ökonomie un weer dorvan düchtig andahn, vör allen vun de mathematischen Tosommenhänge. Bald aber stell he för sück sülvst fast, dat de mathematischen Glieken de Probleme vun de Sellschopp nich wirklich dorstellen oder sogor lösen kunnen. Becker hett Princeton 1951 mit en B.A. afslooten un is dornah an de University of Chicago wesselt. Dor hett he in dat glieker Johr in en Mikroökonomiekurs to’n eersten Mal Milton Friedman drapen. De hett sien Interesse för de Volkswertschapslehre weer ruthalt un nah sien eegen Utseggen hett Friedman sien wiedere Loopbahn präägt. 1955 hett Becker sien Doktertitel an de University
John Patitucci (* 22. Dezember 1959 in Brooklyn, New York) is en US-amerikaansch Jazz-Bassist. Patitucci fung mit teihn Johr an, E-Bass to spelen, mit twalf Johr folgten eerste Kompositschonen, mit fievteihn folgten denn Kontrabass un en Johr later dat Klaveer. He hett denn klassischen Bass an de San Francisco State University un Long Beach State University studeert un fung 1980 sien Loopbahn as Studiomusiker in Los Angeles an. Dor hett sück Patitucci wegen sien besünnere technische un stilistische Sekerheit gau en gooden Naam maakt. As Studiomusiker speel he ünner annern mit Künstler as B. B. King, Bonnie Raitt, Chick Corea, Wayne Shorter, Herbie Hancock, Michael Brecker, George Benson, Dizzy Gillespie, Was (Not Was), Dave Grusin, Natalie Cole, Bon Jovi, Queen Latifah, Sting, Gerardo Núñez, The Manhattan Transfer un Carly Simon. Aktuell is he Perfesser för Jazz Studien an dat City College of New York. John Patitucci, GRP Records, 1988 On the Corner, GRP Records, 1989 Sketchbook, GRP Records, 1990 Heart of the Bass, Stretch Records, 1992 Another World, GRP Records, 1993 mistura fina, GRP Records, 1995 One More Angel, Concord Records, 1997 Now, Concord Records, 1998 Imprint, Concord Records, 2000 Communion, Concord Records, 2001 Songs, Stories & Spirituals, Concord Records,
Coll is en Eiland, dat to de Binneren Hebriden in Schottland höört un 200 Inwahners hett. Coll liggt westen vun Mull. Dat Eiland is üm un bi 19 Kilometers lang un so wat fief Kilometers breed. Lieks as dat Navereiland Tiree is Coll dör den Golfstroom nich so ruuch as dat de Laag an de schottschen Westküst vermoden lett. Coll un Tiree sünd twee vun de Öörd mit de mehrsten Sünnenstünnen in ganz Grootbritannien. Vun dat Dörp Arinagour fohrt Fähren na Scarinish op Tiree un na Oban op't faste Land. Coll. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:56° 38′ N, 6° 33′ W Eilannen vun de Binneren Hebriden Canna | Coll | Colonsay | Eigg | Iona | Isay | Islay | Jura | Longay | Muck | Mull | Oronsay | Pabay | Raasay | Rona | Rum | Skye | Scalpay | Staffa | Tiree | Ulva
Sabinianus (* in Blera; † 22. Februar 606, begraven in St. Peter, Rom) weer Paapst van 604 bit 606. Sabinianus stamm ut Blera (Bieda) dicht bi Viterbo, de Hööftstadt vun dat ehmalge etruskisch Riek. He weer de Söhn vun en Mann mit Naam Bonus ; wanneer he boren is, weet man aber nich. 593 wurr he vun Paapst Gregor den Grooten as Apokrisiar (Apostoolsch Nuntius) nah Konstantinopel sandt, 595 aber weer torüchropen, wiel he den röömschen Standpunkt to wenig entscheeden verfolgt un de Titelannahm vun en „Ökumeenschen Patriarchen“ dör den dortigen Patriarchen nich verhinnert harr. Nah en Mission in Gallien un nahdem he all karklich Ämter vun de Hierarchie dörloopen harr, wurr he nah den Dood vun Paapst Gregor I. vermootlich in' März 604 to'n Paapst benömmt, muss aber up de Tostimmen vun Kaiser Phokas wachten, so dat he eerst an' 13. September 604 offiziell to'n Paapst nömmt wurrn kunn. Dat wurr dormals kritiseert, dat he sien unchristlichen Naam as Paapst bibehollen dee. Sien Vermiddelnstätigkeit is womöglich de Freedenssluss tüschen Smaragdus, den Exarchen vun Ravenna, un den Langobardenkönig Agilulf to verdanken. Vun de mönksfrüendlich Politik vun sien Vörgänger is he weer afrückt. As en Hungersnot utbreeken dee, hett he de
Tiree is en Eiland, dat to de Binneren Hebriden in Schottland höört. Dat Eiland liggt westen vun Mull. Tiree is so wat 19 Kilometers lang un knapp fief Kilometers breed. Lieks as dat Navereiland Coll is Tiree dör den Golfstroom klimatisch nich so ruuch as dat de Laag an de schottsche Westküst vermoden lett. Coll un Tiree höörrt to de Öörd mit de mehrsten Sünnenstünnen in Grootbritannien. Koordinaten:56° 30′ N, 006° 52′ W Eilannen vun de Binneren Hebriden Canna | Coll | Colonsay | Eigg | Iona | Isay | Islay | Jura | Longay | Muck | Mull | Oronsay | Pabay | Raasay | Rona | Rum | Skye | Scalpay | Staffa | Tiree | Ulva
De Flagg von Texas wurr etwa söss Johr vör den Biträe to de Union in dat Johr 1845 inführt. De Bundsstaat vun de USA bruukt de Farven vun de Stars and Stripes, aber blots een Steern − dorher de Beteken The Lone Star State (De Staat mit den een Steern). De Farven vun de Flagg hebbt folgen Bedüüden: Blau steiht för Loyalität, witt för Reinheit un Root för Tapferkeit. Een enkelten Steern up blau Grundflach führ ok de van 1836 bit 1845 bestahn Republiek Texas. De so nömmt Burnet Flag weer inspireert vun de Bonnie Blue Flag vun de Republic of West Florida. In en 2001 dörführt Internet-Afstimmen vun de North American Vexillological Association wurr disse Flagg ünner de teihn best Flaggen vun de US-Bundsstaaten up den tweeten Platz wählt. Government Code vun de Staatsflagg http://www.nava.org/Flag%20Design/State&Provincial%20Survey%202001/surveyresults.htm Flags of Texas bi Texas Online Texas bi Flags Of The Worlds
Michael Douglas Griffin (* 1. November 1949 in Aberdeen, Maryland, USA) is en Physiker un Raketenexpert. Van' 13. April 2005 bit 20. Januar 2009 weer he Baas vun de US-Ruumfohrtbehöörd NASA. Griffin weer al de Viez-Technologiebaas för dat SDI-Programm in't Pentagon un arbeid vun 1991 bet 1994 bi de NASA as böverst Inschenör un Direkter vun de Forschensafdelen. Siet April 2004 leid he as Direkter de Ruumfohrtafdelen an de Johns-Hopkins-Universität in Laurel in'n US-Bundsstaat Maryland. An'n 11. März 2005 sleeg em US-Präsident George W. Bush as Baas vun de NASA vör. An'n 13. April geev denn ok de Senat sien Okay un Griffin is dormit as Nafolger vun Sean O'Keefe de ölvte Baas vun de NASA siet ehr Grünnen. In't Amt föhrt em an'n 28. Juni 2005 de US-Viezpräsident Dick Cheney in. Biografie op www.nasa.gov (engelsch)
Disse Artikel is man blots en Stubben. Du kannst Wikipedia helpen un em verbetern. De Kantüffel (ok ünner anner: Kartüffel, Tuffel) is ene Staudenplant mit haarige Blööd, witte oder rotblau-vigelette Blöden, gröne Beren, de giftig sünd, un unnereerdsche Stängels, an de sik Knullen utbillt. Disse Knullen hebbt Knuppen oder Ogen, de in’t Vörjahr kiemt. Eerdappel, Eernööt, Eertuffel, Kantüffel, Kartuffel, Kartüffel, Katüffel, Katuffel, Nudel, Pateter, Patetsche, Pudel, Schucke, Toffel, Tüffel, Tuffel, Tüffelken, Tüfferken, Tüft, Tüften, Tuwwel un anner; in Plautdietsch: Eardschocke, Ierdschocke, Itschke De Kantüffel keem um 1530 dör de Spaniers na Europa un is in Düütschland siet 1730 neven Koorn dat wichtigste Nehrmiddel, wiel se so riek is an Stärk. Uterdem hett se noch veel Vitamin C, dat bi’t Kaken to’n groten Deel nich kaputt geiht. Een Kilogramm Kantüffeln gifft so wat bi 950 Kalorien. De Kantüffel hett geern lichten Bodden un en maatig warmet un fuchtigt Klima. Gegen Frost un Natt is se tämlich fienföhlig. Je na de Rieptiet (fröh, middelfröh, laat), na de Farv (geel, witt, root, blau) un na den Verbruuk (Eet-, Foder- un Fabrikkantüffeln) weert vele Sorten unnerscheden. En Hektar bringt so wat bi 200 Duppelzentner. Bi de Kantüffelaarnt warrt ene Kanttüffelaarnt-Maschien, de Kantüffelroder, insett. De
Summerred is en Sömmerappel. De Sort entstunn in de 1960er Johren in Kanada as Sämling vun de Sort Summerland. Se speelt wertschaplich hüüd kien Rull mehr, kummt aber faken as Tüschenvereddeln bi starkwassen oder för Kragenfuul anfällig Sorten to'n Insatz. De hoochbaut, dunkelroot bit bruunroot Früchte sünd middelgroot un riepen in' August. Se besitten düütlich sichtbor Schillpunkte. Dat Fruchtfleesch is fast un düchtig saftig un hett en licht suern Smack. De Früchte neegen aber dorto, bi unregelmatig Watertofuhr to platzen. De Boom is vun kräftigen Wuss un vertwiegt goot. He is aber anfällig för Füerbrand, Mehldau, Appelschorf un Obstboomkrebs un dorüm för Streeobstanbau nich to gebruuken. Ebenso neegt de Sort dör to starken Behang to Alternanz. List vun de Appelsorten G. Friedrich: Handbuch des Obstbaus S. 169, Neumann, Radebeul 1993, ISBN 3-7402-0116-9. http://www.vbogl.de/Obstsorten/Tafelsorten/Summerred.html